CELEX: 62013TN0419
Language: da
Date: 2013-08-14 00:00:00
Title: Sag T-419/13: Sag anlagt den 14. august 2013 — Unión de Almacenistas de Hierros de España mod Kommissionen

19.10.2013   
            
            
               DA
            
            
               Den Europæiske Unions Tidende
            
            
               C 304/20
            
         Sag anlagt den 14. august 2013 — Unión de Almacenistas de Hierros de España mod Kommissionen
   (Sag T-419/13)
   2013/C 304/35
   Processprog: spansk
   
      Parter
   
   
      Sagsøger: Unión de Almacenistas de Hierros de España (Madrid, Spanien) (ved advokaterne A. Creus Carreras, A. Valiente Martin og C. Maldonado Márquez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens anfægtede afgørelse af 18. juni 2013 annulleres.
            
         
               —
            
            
               Kommissionen tilpligtes at betale sagens omkostninger.
            
         
               —
            
            
               Det begæres endvidere, at Retten som foranstaltninger med henblik på sagens tilrettelæggelse anmoder Kommissionen at forelægge Retten de dokumenter, der er nægtet aktindsigt i, for at Retten kan undersøge dem og efterprøve, om det i nærværende stævning anførte er korrekt.
            
         
      Søgsmålsgrunde og væsentligste argumenter
   
   I februar 2013 begærede Unión de Almacenistas de Hierro de España (UAHE) aktindsigt i visse dokumenter, som var i Kommissionens besiddelse i dennes egenskab af koordinationsorgan med de nationale myndigheder, som fastsat i artikel 11, stk. 4, i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (EFT L 1, s. 1). Nærmere bestemt begærede sagsøgeren aktindsigt i alle de dokumenter og skrivelser, der var udvekslet mellem Kommissionens Generaldirektorat for Konkurrence og Comisión Nacional de la Competencia (den nationale konkurrencestyrelse) vedrørende bødesag S-106/08, Almacenes Hierro, og S-354/10, Hierros Extremadura.
   Efter først at have forlænget fristen til den 11. april 2013 sendte Kommissionen en meddelelse til UAHE, hvorved:
   
               a)
            
            
               Kommissionen gav aktindsigt i modtagelseskvitteringerne sendt til den nationale konkurrencestyrelse vedrørende de to bødesager.
            
         
               b)
            
            
               Kommissionen oplyste sagsøgeren, at den ikke havde oplysninger om disse sager, og at de oplysninger, den besad, var beskyttet af undtagelserne fastsat i artikel 4 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
            
         UAHE fremsatte sin begæring igen, og efter først at have forlænget fristen med 15 dage sendte Kommissionen en ny skrivelse den 18. juni, hvorved den oplyste sagsøgeren om, at den forlængede fristen for at besvare begæringerne om aktindsigt på ubestemt tid.
   Til støtte for søgsmålet har sagsøgeren fremført fire anbringender.
   
               1)
            
            
               Det første anbringende er støttet på urigtig retsanvendelse ved fortolkningen af artikel 4 i forordning nr. 1049/2001, idet Kommissionen ikke har foretaget en konkret og individuel analyse af anvendelsen af undtagelserne fastsat i denne bestemmelse for de begæringer om aktindsigt, der er genstand for nærværende sag.
            
         
               2)
            
            
               Det andet anbringende er støttet på en tilsidesættelse af artikel 4, stk. 2, første led, i forordning nr. 1049/2001, eftersom de begærede oplysninger ikke indeholder forhold, der kan påvirke tredjemands interesser. Disse oplysninger kan under alle omstændigheder påvirke sagsøgerens egen interesse.
            
         
               3)
            
            
               Det tredje anbringende er støttet på en tilsidesættelse af artikel 4, stk. 2, tredje led, i forordning nr. 1049/2001, eftersom det heri fastsatte undersøgelseskoncept kun kan vedrøre fællesskabsinstitutionernes eller -organernes undersøgelser, og ikke nationale myndigheders undersøgelser. Endvidere var de undersøgte forhold forældet i begge sager.
            
         
               4)
            
            
               Det fjerde anbringende er støttet på en tilsidesættelse af artikel 4, stk. 3, andet afsnit, i forordning nr. 1049/2001 for så vidt som Kommissionen som led i de begærede oplysninger ikke har vedtaget afgørelser, men blot har forholdt sig passivt og blot modtaget dokumenter eller fremsat bemærkninger. Endvidere kan den påberåbte undtagelse under alle omstændigheder kun finde anvendelse i forhold til interne dokumenter.